Сонэ Жантемыр и ехъулIэныгъэ
КъБР-м МафIэсым пэщIэтынымкIэ и къэрал къулыкъум щекIуэкIащ 2017 гъэм и «Газодымозащитник нэхъыфI» еплъыныгъэ-зэпеуэ. Абы хэтащ республикэм мафIэсым зыщыхъумэнымкIэ и IэнатIэ псоми я мафIэсгъэункIыфIхэр.
Еплъыныгъэ-зэпеуэр щекIуэкIым трагъэщIащ теорие и лъэныкъуэкIэ зэрыхуэхьэзырым, СИЗОД Iэмэпсымэхэр зэрылажьэр тэмэму икIи псынщIэу къызэрапщытэм.
Газым, Iугъуэм зэщIищта, ущымыбэуэф щIыпIэм щагъэлажьэр мафIэсгъэункIыфIкъым, атIэ апхуэдэ къэхъукъащIэм хэхауэ хуагъэхьэзыра IэщIагъэлIщ.
Еплъыныгъэ-зэпеуэм кърикIуахэмкIэ КъБР-м и ГПС-м и газодымовщик нэ-хъыфI хъуащ Дзэлыкъуэ районым и Къармэхьэблэ къуажэм щыIэ мафIэс часть №17-м и лэжьакIуэ Сонэ Жанте-мыр. ЕтIуанэ увыпIэр къихьащ Бахъсэн щIыналъэм и Кременчуг-Константинов- скэ къуажэм дэт мафIэс часть №25-м и газодымовщик Гугъуэт Хъызыр, Абрэдж Аслъэн — ещанэщ (Лэскэн хыхьэ Анзорей къуажэм щыIэ мафIэс часть №14).
КъБР-м мафIэсым пэщIэтынымкIэ и къэрал къулыкъум и пресс-IуэхущIапIэм и лэжьакIуэ Сэбан Арсен къызэрыджиIащи, мыпхуэдэ зэпеуэм зэкIэлъыкIуэу иджы ещанэу щытокIуэ Бей Мурат зи унафэщI ПЧ-17-м и лэжьакIуэр. 2015, 2016 гъэхэм республикэм газым, Iугъуэм щызыхъумэ IэщIагъэлI нэхъыфIу иIар Мэкъуауэ Ахьмэдщ.
УАРДЭ Жансурэт.
